**Ministru kabineta rīkojuma projekta “Par apropriācijas pārdali starp Iekšlietu ministrijas pasākumiem 2017. gadā un bāzes izdevumu precizēšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 11. augusta rīkojumu Nr. 440 “Par apropriācijas pārdali starp Iekšlietu ministrijas pasākumiem 2016. gadā un bāzes izdevumu pārdali”, Ministru kabineta 2015. gada 4. marta rīkojumā Nr. 109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai” tika precizēti ilgtermiņa saistību apjomi Iekšlietu ministrijas budžeta apakšprogrammā 06.01.00 “Valsts policija” paredzētajam pasākumam “Transportlīdzekļu noma”, paredzot:1. ilgtermiņa saistību 2016. – 2022. gadam maksimālo apmēru 27 998 732 *euro*;
2. budžeta apakšprogrammā 06.01.00 “Valsts policija” ilgtermiņa saistības pasākumam “Transportlīdzekļu noma” 2016. gadā – 1 471 632 *euro*, 2017. gadā – 4 645 273 *euro*, 2018. gadā – 5 585 039 *euro*, 2019. gadā – 5 652 507 *euro*, 2020. gadā – 5 591 105 euro, 2021. gadā – 4 113 409 *euro*, 2022. gadā – 939 767 *euro*.

Valsts policija uzņēmusies ilgtermiņa saistības, noslēdzot šādus iepirkuma līgumus:1. 2015. gada 13. janvāra iepirkuma līgums Nr. 32 “Par pasažieru mikroautobusu nomu Valsts policijas vajadzībām”, iegūstot turējumā 1 transportlīdzekli (anotācijas pielikuma 2.1. apakšpunkts);
2. 2015. gada 14. janvāra iepirkuma līgums Nr. 15 “Par pasažieru mikroautobusu nomu Valsts policijas vajadzībām”, iegūstot turējumā 4 transportlīdzekļus (anotācijas pielikuma 2.2. apakšpunkts);
3. 2015. gada 30. jūlija iepirkuma līgums Nr. 1591 “Par divu transportlīdzekļu nomu Valsts policijas vajadzībām”, iegūstot turējumā 2 transportlīdzekļus (anotācijas pielikuma 2.3. apakšpunkts);
4. 2016. gada 10. februāra iepirkuma līgums Nr. 381 “Par transportlīdzekļu nomu Valsts policijas vajadzībām”, iegūstot turējumā 473 transportlīdzekļus (anotācijas pielikuma 2.4. apakšpunkts);
5. 2016. gada 12. februāra iepirkuma līgums Nr. 425 “Par transportlīdzekļu nomu Valsts policijas vajadzībām”, iegūstot turējumā 98 transportlīdzekļus (anotācijas pielikuma 2.5. apakšpunkts);
6. 2016. gada 23. februāra iepirkuma līgums Nr. 486 “Par transportlīdzekļa nomu Valsts policijas vajadzībām”, iegūstot turējumā 184 transportlīdzekļus (anotācijas pielikuma 2.6. apakšpunkts).

Ņemot vērā to, ka pilnsabiedrība “A26” un apvienība SIA “Pilna Servisa Līzings” un SIA “KARLO MOTORS” piegādāja līguma prasībām neatbilstošos transportlīdzekļus, Valsts policija:1. 2017. gada 6. februārī parakstīja vienošanos Nr. 445 par 2016. gada 12. februāra iepirkuma līguma Nr. 425 “Par transportlīdzekļu nomu Valsts policijas vajadzībām” pirmstermiņa izbeigšanu daļā par iepirkuma priekšmetu – “Vieglais automobilis A16” – 17 automašīnām “Citroen Jumpy”;
2. 2017. gada 20. februārī tika izbeigtas līgumattiecības ar apvienību SIA “Pilna Servisa Līzings” un SIA “KARLO MOTORS” iepirkumu daļā “Vieglais automobilis A22” – 5 automašīnām “VW Amarok”.

Valsts policijas Kriminālistikas pārvaldei ekspertu aprīkojuma pārvadāšanai iegūti turējumā 10 transportlīdzekļi, kā arī 12 pilnpiedziņas transportlīdzekļi iegūti lauku iecirkņu inspektoru darba nodrošināšanai (anotācijas pielikuma 2.7. apakšpunkts).Izvērtējot noslēgto iepirkuma līgumu maksājumu grafikus un ilgtermiņa saistībām par transportlīdzekļu nomu plānoto finansējumu, secināms, ka:1. nepieciešama pasākuma “Transportlīdzekļu noma” ilgtermiņa saistību precizēšana sadalījumā pa gadiem.
2. veidojas finanšu līdzekļu ekonomija, kuru plānots izmantot, lai segtu izdevumus par jau noslēgtiem iepirkuma līgumiem, kā arī segtu izdevumus par jauniem iepirkuma līgumiem autotransporta jomā;

Lai precizētu jau esošās ilgtermiņa saistības un uzņemtos jaunas ilgtermiņa saistības, ir nepieciešams Ministru kabineta lēmums. Sakarā ar to ir izstrādāts Ministru kabineta rīkojuma projekts “Par apropriācijas pārdali starp Iekšlietu ministrijas pasākumiem 2017. gadā un bāzes izdevumu precizēšanu” (turpmāk – projekts), kas paredz:* atļaut Iekšlietu ministrijai 2017. gadā pārdalīt finansējumu 170 000 *euro* apmērā budžeta apakšprogrammas 06.01.00 “Valsts policija” ietvaros no ilgtermiņa saistību pasākuma “Transportlīdzekļu noma” transportlīdzekļu iegādei;
* likumprojekta “Par valsts budžetu 2018. gadam“ un likumprojekta “Par vidēja termiņa budžeta ietvaru 2018., 2019. un 2020. gadam” sagatavošanas procesā precizēt Iekšlietu ministrijas bāzes izdevumus budžeta apakšprogrammā 06.01.00 „Valsts policija” ilgtermiņa saistību pasākumam “Transportlīdzekļu noma”, 2018. gadā samazinot par 6 175 *euro*, 2021. gadā palielinot par 73 407 *euro*, 2022. gadā palielinot par 198 008 *euro,* lai nodrošinātu nomas maksājumus saskaņā ar noslēgtajiem transportlīdzekļu nomas līgumiem;
* šādus uzdevumus Iekšlietu ministrijai:
* sagatavot un iesniegt Finanšu ministrijā pieprasījumu valsts budžeta apropriācijas pārdalei 2017. gadā;
* sagatavot un iesniegt Ministru kabinetā rīkojuma projektu par grozījumiem Ministru kabineta 2015. gada 4. marta rīkojumā Nr.109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai”.

 Ilgtermiņu saistību pasākuma “Transportlīdzekļu noma” finanšu līdzekļu ekonomiju 170 000 *euro* apmērā plānots novirzīt jaunu transportlīdzekļu iegādei 2017. gadā, respektīvi, tiek plānots iegādāties no viena līdz četriem paaugstinātas jaudas un caurgājības vieglajiem pasažieru transportlīdzekļiem ar speciālu aprīkojumu Valsts policijas Galvenās kriminālpolicijas pārvaldes vajadzībām taktiskās grupas transportēšanai. |
| 3. | Projekta izstrādē iesaistītās institūcijas | Iekšlietu ministrija, Valsts policija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017.gads | Turpmākie trīs gadi  |
| 2018.gads | 2019.gads | 2020.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 5 574 181 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 574 181 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2.Budžeta izdevumi: | 5 574 181 | 0 | 0 | 0 | 0 |
|  2.1. valsts pamatbudžets | 5 574 181 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  5. Precizēta finansiālā ietekme: | X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 | 0 |
|  5.2. speciālais budžets | 0 | 0 | 0 | 0 | 0 |
|  5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Budžeta apakšprogramma 06.01.00 “Valsts policija”:*Lai nodrošinātu noslēgto nomas līgumu izpildi, noslēgtu jaunus nomas līgumus, kā arī, lai 2017.gadā iegādātos transportlīdzekļus nepieciešams precizēt pasākuma “Transportlīdzekļu noma” ilgtermiņa saistībās paredzēto finansējumu un Ministru kabineta 2015. gada 4. marta rīkojumu Nr. 109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai”.Pasākumam “Transportlīdzekļu noma” ilgtermiņa saistības (transportlīdzekļu nomai, EKK2260 “Īre un noma”) sadalījumā pa gadiem:

|  |  |  |  |  |
| --- | --- | --- | --- | --- |
| Gads | Plānotais finansējums ilgtermiņa saistību pasākumam “Transportlīdzekļu noma” | Precizētais finansējums ilgtermiņa saistību pasākumam “Transportlīdzekļu noma”1 | Finansējuma ietaupījums (+) vai iztrūkums2 (-) | Piezīmes |
| 1. | 2. | 3. | 4. (2.-3.) | 5. |
| 2017. | 5 574 181 | 5 404 181 | 170 000 |  Pārdale transportlīdzekļu iegādei  |
| 2018. | 5 657 605 | 5 651 430 | 6 175 | Atlikums |
| 2019. | 5 652 507 | 5 652 507 | 0 | 0 |
| 2020. | 5 591 105 | 5 591 105 | 0 | 0 |
| 2021. | 4 113 409 | 4 186 816 | -73 407 | Nepieciešams papildus |
| 2022. | 939 767 | 1 137 775 | -198 008 | Nepieciešams papildus |

1 – detalizēts aprēķins – anotācijas pielikumā.2 – finansējuma apjoms, kuru plānots pārdalīt citu pasākumu finansēšanai 2017. gadā un papildu nepieciešamais finansējums ilgtermiņa saistību pasākumam “Transportlīdzekļu noma”.No ilgtermiņa saistību pasākuma “Transportlīdzekļu noma “(EKK 2260 “Īre un noma”) plānots 2017. gadā pārdalīt finansējumu 170 000 *euro* apmērā transportlīdzekļu iegādei (budžeta apakšprogrammas 06.01.00 “Valsts policija” ietvaros) 2017. gads: 170 000 *euro* transportlīdzekļu iegādei (EKK5231 “Transportlīdzekļi”) – plānots iegādāties no viena līdz četriem paaugstinātas jaudas un caurgājības vieglajiem pasažieru automobīļiem ar speciālu aprīkojumu Valsts policijas Galvenās kriminālpolicijas pārvaldes vajadzībām taktiskās grupas transportēšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
|  7. Cita informācija. | Par papildu valsts budžeta līdzekļu piešķiršanu ilgtermiņa saistību pasākumam “Transportlīdzekļu noma” lems Ministru kabinets kārtējā gada valsts budžeta projekta un vidēja termiņa budžeta ietvara projekta sagatavošanas un izskatīšanas procesā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2015. gada 4. marta rīkojumā Nr. 109 “Par ilgtermiņa saistībām Iekšlietu ministrijai Valsts policijas funkciju nodrošināšanai nepieciešamo transportlīdzekļu nomas izdevumu segšanai”. |
| 2. | Atbildīgā institūcija | Valsts policija. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide nav nepieciešama. |
| 3. | Cita informācija | Nav. |

*Anotācijas II, V un VI sadaļa – projekts šīs jomas neskar.*

Iekšlietu ministrs Rihards Kozlovskis

Vizē: valsts sekretāra

pienākumu izpildītājs Dimitrijs Trofimovs

I.Kurca, 67075273

ilona.kurca@vp.gov.lv

I.Dzene, 67075548

ilze.dzene@vp.gov.lv